सेंसेक्स 139 अंक चढ़कर 58,214 पर बंद, अडाणी ग्रुप के 8 शेयर्स में तेजी
BSE NSE Sensex Today, Stock Market Latest Updates; आज यानी बुधवार (22 मार्च) को शेयर बाजार में तेजी देखने को मिल रही है। सेंसेक्स 171 अंक चढ़कर 58,245 पर खुला। वहीं निफ्टी भी 70 अंक चढ़ा।
आज यानी बुधवार (22 मार्च) को लगातार तीसरे दिन शेयर बाजार में तेजी देखने को मिली है। सेंसेक्स 139 अंक चढ़कर 58,214 पर बंद हुआ। वहीं निफ्टी भी 44 अंक चढ़ा। यह 17,151 के स्तर पर बंद हुआ। सेंसेक्स के 30 में से 21 शेयरों में तेजी और सिर्फ 9 में गिरावट देखने को मिली।
अडाणी एंटरप्राइजेज का शेयर 0.82% गिरा
आज अडाणी ग्रुप के 10 शेयरों में से 8 में तेजी और 2 में गिरावट देखने को मिली है। अडाणी ग्रुप की फ्लैगशिप कंपनी अडाणी एंटरप्राइजेज का शेयर 0.82% गिरा है। इसके अलावा अडाणी पोर्ट्स का शेयर भी 1.35% टूटा है। वहीं अडाणी ग्रीन एनर्जी और टोटल गैस के शेयर में 5-5% की तेजी रही।
FII में बिकवाली जारी
विदेशी संस्थागत निवेशकों (FII) की बिकवाली लगातार जारी है। मंगलवार को विदेशी संस्थागत निवेशकों ने कैश मार्केट में 1,455 करोड़ रुपए के शेयर बेचे। वहीं घरेलू संस्थागत निवेशकों (DII) ने कल 1,946 करोड़ रुपए के शेयर खरीदे। इस महीने अब तक FIIs ने कुल 2,408 करोड़ रुपए की ही खरीदारी की है। DIs ने इस महीने अब तक कुल 20,985 करोड़ रुपए की खरीदारी की है।
मंगलवार को शेयर बाजार में रही तेजी
मंगलवार यानी 21 मार्च को शेयर बाजार में तेजी देखने को मिली थी। सेंसेक्स 445 अंक चढ़कर 58,074 पर बंद हुआ था। इसके 18 शेयरों में खरीदारी और 12 में बिकवाली रही थी। वहीं निफ्टी भी 119 अंक चढ़ा। यह 17,107 के स्तर पर बंद हुआ था।
